เสี่ยฮุยมั่นใจ ศรีสะเกษ ฟิตกว่าทุกครั้ง ลั่นย้ำแค้นเอสตราดาได้แน่ (คลิป)
เจ้าแหลม ศรีสะเกษ นครหลวงโปรโมชั่น มั่นใจย้ำแค้นคู่ปรับเก่า ฮวน ฟรานซิสโก เอสตราดา ได้อีกครั้ง ขอลบคำสบประมาทที่หลายคนชี้ว่าตนเป็นมวยทรงไม่สวย สไตล์ไม่สวย มาถึงจุดนี้ได้เพราะดวงเฮง ด้าน เสี่ยฮุย สุรชาติ พิสิฐวุฒินันท์ ชี้ทุกอย่างเข้าที่เพอร์เฟกต์แล้ว เจ้าแหลมฟิตสมบูรณ์กว่าทุกครั้ง พลังหมัดตอนนี้หนักหน่วง ต่อยโดนตรงไหนก็ทำให้เอสตราดายุบได้ชักได้ ขณะที่อัตราต่อรองบ่อนถูกกฎหมายในยุโรป และอเมริกายังยกให้แชมป์โลกชาวไทยเป็นต่อ,ความเคลื่อนไหวศึกป้องกันเข็มขัดไฟต์บังคับของ เจ้าแหลม ศรีสะเกษ นครหลวงโปรโมชั่น กับคู่ปรับเก่า และรองแชมป์โลกอันดับ 1 ฮวน ฟรานซิสโก เอสตราดา นักชกเม็กซิกัน ในวันที่ 26 เม.ย.นี้ (ตรงกับเวลาไทยเช้าวันที่ 27 เม.ย.) ที่สังเวียน เดอะ ฟอรัม เวิร์คพอยท์ ช่อง 23 ถ่ายทอดสดเวลา 09.00 น. เป็นต้นไป,ล่าสุดเมื่อเวลา 11.00 น. วันที่ 19 เม.ย.ที่ผ่านมา ตามเวลาท้องถิ่น ซึ่งตรงกับคืนวันที่ 20 เม.ย.ที่ผ่านมา ตามเวลาประเทศไทย เจ้าแหลม ศรีสะเกษ ลงซ้อมเป็นวันที่ 2 ที่สหรัฐอเมริกา ที่ห้องฟิตเนสภายในโรงแรมเรเนสซองซ์ แอลเอ แอร์พอร์ต ภายใต้ การคุมเข้มของผู้จัดการ เสี่ยฮุย นายสุรชาติ พิสิฐวุฒินันท์ และเทรนเนอร์ โค้ชป๊อป นายโชคชัย พิสิฐวุฒินันท์ โดยยังคงวิ่งสายพาน 1 ชั่วโมง ระยะ 10 กม. ต่อด้วยการชกล่อเป้าทบทวนแผนการชกอีก 4 ยก ยกละ 4 นาที โดยการซ้อมในช่วงเช้า เสี่ยฮุย ในวัย 68 ปี ลงทุนเป็นคนล่อเป้าให้ ศรีสะเกษเอง จากนั้นในเวลา 19.00 น. โดยซ้อมแบบเดียวกัน ทั้งการวิ่งบนสายพานระยะ 10 กม. และชกล่อเป้าทบทวนแผนการชกกับเทรนเนอร์ โค้ชป๊อป อีก 4 ยก ยกละ 4 นาที,เจ้าแหลม เปิดเผยว่า การชกล่อเป้ากับ เสี่ยฮุย ถือว่าเหนื่อยกว่า หนักกว่า การชกล่อเป้า กับ โค้ชป๊อป เสียอีก ซึ่ง เสี่ยฮุย เป็นคนล่อเป้า ให้ประจำในการซ้อมช่วงเช้าที่เมืองไทย เนื่องจาก เสี่ยฮุย จะเร่งให้นักชกต่อยอย่างต่อเนื่องไม่มีหยุด และออกหมัดให้รุนแรง ใครฟิตไม่ถึงจริงๆ ชกล่อเป้า ด้วยไม่ได้แน่ สำหรับตัวเองหลังการซ้อมมา 2 วัน ที่สหรัฐอเมริกา ทุกอย่างเข้าที่เข้าทางแล้ว สภาพร่างกายดีมาก ดีกว่าทุกครั้งที่มาสหรัฐอเมริกา น้ำหนักก็เกินอยู่เพียง 2 ปอนด์ เป็นการคุมไว้ในระดับนี้ เพราะยังไม่ถึงวันชั่งจริง ก่อนวันชกหนึ่งวัน ตอนนี้ยังซ้อมได้เต็มที่ กินได้เต็มที่ ไม่มีอาการโหย ตนขอ ยืนยันว่าจะทำหน้าที่ให้ดีที่สุด นำเข็มขัดแชมป์โลกกลับเมืองไทยให้ได้ แฟนมวยชาวไทยไม่ต้องเป็นห่วง ตนมั่นใจมาก ส่วนจะชนะแบบไหน น็อกหรือไม่น็อก ขึ้นอยู่กับจังหวะบนเวที นอกจากนี้เที่ยวนี้ตนยังตั้งใจที่จะย้ำแค้นเอสตราดาเพื่อลบคำสบประมาทของใครอีกหลายคนที่กล่าวว่า ตนเป็นมวยทรงไม่สวย สไตล์ไม่สวย ไม่หลากหลาย ตนจะพิสูจน์ให้เห็น ทำให้เห็นด้วยกับชัยชนะบนเวทีไปเลยว่า มาถึงจุดนี้ด้วยฝีมือบวกความทุ่มเท ตั้งใจล้วนๆ,ด้าน เสี่ยฮุย นายสุรชาติ พิสิฐวุฒินันท์ เปิดเผยว่า พอใจมาก เพราะผ่านการซ้อมที่สหรัฐอเมริกามา 2 วัน ศรีสะเกษทุกอย่างเข้าที่เข้าทางหมดแล้ว เห็นได้ชัดจากการซ้อมที่ไม่มีแผ่ว ไม่มีเหนื่อย การออกหมัดแม่นยำ หนักหน่วง ลื่นไหล แม่นยำ พลังหมัดตอนนี้ของศรีสะเกษ มั่นใจว่าต่อย เอสตราดาน็อกได้ทั้งหมัดอัดใบหน้าและลำตัว โดนจังๆ ตรงไหนก็ยุบ ก็ชักได้ การคุมน้ำหนักก็ไร้ปัญหา ถือว่าหนนี้ทำน้ำหนักได้ดีมาก ผิดจากครั้งก่อนที่มาเอาชนะเอสตราดาที่หวิดทำน้ำหนักไม่ได้ มาได้เอาวันสุดท้าย ทำให้สภาพร่างกายไม่สมบูรณ์มาก เท่าครั้งนี้ เที่ยวนี้จึงมั่นใจมาก เพราะศรีสะเกษแกร่งเกินร้อย และศึกษาทางมวยของเอสตราดามาอย่างดี มีแผนเผด็จศึกที่มั่นใจว่าได้ผล ขอให้แฟนมวยคอยจับตาดูให้ดี และส่งกำลังใจเชียร์กันเยอะๆ ไม่ผิดหวังแน่ มวยคู่นี้จะเป็นมวยหยุดโลกรุ่น 115 ปอนด์ ที่ชกกันสนุกดุเดือดแน่นอน,ส่วนอัตราต่อรองล่าสุดในร้านแทงพนันถูกกฎหมายในยุโรปและสหรัฐอเมริกาที่ยังยกให้แชมป์โลกศรีสะเกษเป็นต่อคือ แทงศรีสะเกษ แทง 7 ได้ 4 แต่แทงเอสตราดา แทง 5 ได้ 9 ขณะที่แทงเสมอกัน แทง 1 ได้ถึง 22 เพราะคิดว่ามวยคู่นี้ต้องแตกหัก ไม่จบลงด้วยการเสมอกันแน่นอน ทาง เสี่ยฮุย เผยว่า ตนไม่เล่นการพนัน แต่คิดว่า ดูแล้วราคานี้แหลมเป็นต่อเอสตราดาเกือบ 2-1 ที่ตนเห็นว่าสูงไป ต้องยอมรับว่าเอสตราดาเป็นมวยที่เก่งคนหนึ่งในรุ่นนี้ และเชื่อว่าราคาจะมีพลิกเปลี่ยน แปลงกลับมาสูสีกัน เพราะในลอสแอนเจลิสมีชาวเม็กซิกันอยู่มากมาย ทั้งที่โอนสัญชาติได้แล้วและมาทำงานในสหรัฐฯ จะแห่แทงทาง เอสตราดา กันมาก.
เจ้าแหลม มั่นใจย้ำแค้นคู่ปรับเก่า ฮวน ฟรานซิสโก เอสตราดา ได้อีกครั้ง ขอลบคำสบประมาทที่หลายคนชี้ว่าตนเป็นมวยทรงไม่สวย สไตล์ไม่สวย มาถึงจุดนี้ได้เพราะดวงเฮง
แหลม ศรีสะเกษ,ศรีสะเกษ นครหลวงโปรโมชั่น,เสี่ยฮุย,ฮวน ฟรานซิสโก เอสตราดา